Breaking Bad

Breaking Bad estas usona krim-drama televida serio kreita kaj produktita de Vince Gilligan. Ĝi rakontas la dujaran historion de Walter White (Bryan Cranston), gimnazia kemia instruisto, ĉe kiu oni diagnozas neoperacieblan pulman kanceron en la unua epizodo. Li iom post iom enprofundiĝas en kriman vivon, produktante kaj vendante metilamfetaminon por mone sekurigi sian familion antaŭ sia morto, laborante teame kun sia iama studento Jesse Pinkman (Aaron Paul).

La serio estis unuafoje elsendata en Usono kaj Kanado la 20-an de januaro 2008 en la televidkanalo AMC, kaj la lasta epizodo elsendiĝis la 29-an de septembro 2013. Breaking Bad ricevis bonegajn recenzojn, kaj multaj konsideras ĝin unu el la plej bonaj televidserioj.

 Aktoroj kaj roluloj 
eta|dekstra|La kreinto de Breaking Bad Vince Gilligan kaj la ĉefaj aktoroj: RJ Mitte, Aaron Paul, Anna Gunn, Bryan Cranston, Dean Norris kaj la produktisto Mark Johnson
 Bryan Cranston: Walter White, la ĉefrolulo de la serio. Eksciinte, ke li havas mortan kanceron, li turniĝas al farado de drogoj por lasi monon al sia familio post sia morto.
 Anna Gunn: Skyler White, la edzino de Walter. Graveda kun dua infano komence de la serio, ŝi iĝas pli kaj pli suspektema pro la stranga konduto de sia edzo.
 Aaron Paul: Jessie Pinkman, iama studento de Walter, kun kiu li kunlaboras por vendi drogojn.
 Dean Norris: Hank Schrader, la bofrato de Skyler (edzo de ŝia fratino), kiu laboras por DEA (usona agentejo kontraŭ drogtrafiko).
 Betsy Brandt: Marie Schrader, la fratino de Skyler.
 RJ Mitte: Walter White Jr., la filo de Walter kaj Skyler.
 Bob Odenkirk: Saul Goodman, koruptita advokato, kiu reprezentas Walter kaj Jesse.
 Giancarlo Esposito: Gustavo Fring, drogtrafikisto, kun kiu Walter laboras.

 Referencoj 

 Eksteraj ligiloj 


 Breaking Bad en IMDb

Kategorio:Usonaj televidaj serioj
Kategorio:Televidaj programoj de AMC
Kategorio:Kancero en fikcio